TATA PANGIBADAH KEMIS PETHAK 6 APRIL 2023 TABUH 17.00 WIIK "NRESNANI DUMUGI PUNGKASAN" P A T U N G G I L A N (Lonceng kaungelaken kaping 3. PL nyumet lilin pangibadah) Pasamuwan Jumeneng TIMBALAN PANGIBADAH PL : Pasamuwan ingkang kinasih ing Gusti, Kemis Pethak punika ngemuti lampahipun Gusti Yésus ingkang ngwijiki samparanipun para siswanipun. Sanadyan Sang Kristus punika Sang Sabdanipun Allah ingkang ilahi lan suci, Panjenenganipun karsa ngasoraken dhiri lan mbabar dhiri minangka abdi. Lumebet ing Kemis Pethak caos pratandha bilih Mangsa Prapaska, Mangsa Sangsaranipun Gusti Yésus Kristus tansaya caket. Ing pahargyan Kemis Pethak, saben umat dipun timbali nyawisaken dhiri supados tansaya kasagedna ngasoraken dhiri kadya Sang Kristus, ngladosi lan ngurmati manungsa ingkang dipuntresnani Gusti. Ing wekdal pungkasaning tumrap para gesangipun, Panjenenganipun nélakaken katresnan siswanipun, tumrap panjenengan lan kula samangké. Minangka tandha atur panuwunan syukur kita awit sih rahmat kawelasanipun Allah, sumangga kita aturaken lumantar pangibadah ingkang badhé kita lampahi. Kita lumebet wonten ing pangibadah kanthi pengaken ingkang teguh bilih Gusti kersa nresnani kita dumugi ing pungkasanipun. Pasamuwan ngidungaken KPJ 14. KULA SAMYA TETUNGGILAN Kula samnya tetunggilan, ngabekti mring Pangéran, wit sinungan kacekapan wah bagas kasarasan Reff. Kula tansah nggunggung Gusti lan ajrih asih yekti, wit ing ayom ing sih ira sestu tentrem raharja. (Pasrah tinampi Kitab Suci) Kawula nggih binerkahan, lantaran mitra-kadang; sumanaking pitepangan, tan wonten memengsahan. Refr. VOTUM PF : Pangibadah Kemis Pethak punika lumampah ing salebeting pengaken kita sesarengan : Komisi Liturgika GKJ Kabluk Semarang -- 1
U : PITULUNGANKU ASALÉ SAKA ALLAH, KANG NITAHAKÉ LANGIT LAN BUMI. (Mazmur 121:2). SALAM PF : Gusti Allah, Rama kita, lan Gusti Yésus Kristus, maringana sih-rahmat lan katentreman marang kowé. (1 Korintus 1:3). U : (ngidungaken) AMIN, AMIN, AMIN. Pasamuwan Lenggah PAMBUKA PL : Miji lelados utawi dados pelados? Sang Kristus boten namung ngladosi nanging ugi mapanaken dhiri lan nindakaken ayahan peladosan kanthi kebak katresnan lan kasetyan, dumugi ing sédanipun ing kajeng salib, punika kanggé panjenengan lan kula. Panjenenganipun paring dhawuh ingkang sami ing Kemis Pethak kanggé panjenengan lan kula. Pangibadah dinten punika katindakaken kanthi jejer NRESNANI DUMUGI PUNGKASAN. Waosan Alkitab kapethik saking Yohanes 13:1-17, 31-35. Pasamuwan ngidungaken KPJ 68. ALLAH MAASIH Allah Maasih asung Putranya, Allah Maasih mring manungsa. Mila kula ngidung Allah Maasih, Allah Maasih mring manungsa. Gusti ingutus dadya Pamarta, Gusti ingutus nebus kula. Mila kula ngidung Allah Maasih, Allah Maasih mring manungsa. PF : Sadaya ingkang nunggil sapunika nampeni timbalan ingkang sami, inggih punika silih angladosi setunggal lan setunggalipun, kadosdene tuladha saking Gusti Yesus ingkang nyanggemi timbalanipun makaten, "Awitdéné Gusti Allah anggoné ngasihi marang jagad iku nganti masrahaké Kang Putra ontang-anting, supaya saben wong kang pracaya marang Panjenengané aja nganti nemu karusakan, nanging nduwenana urip langgeng." (Yohanes 3:16) Sami ngaturna panuwun awit sih rahmatipun Gusti. U Pasamuwan ngidungaken KPJ 92. SÈSTU AGUNG SIHÉ GUSTI : PUJI SOKUR KONJUK GUSTI ALLAH Sèstu agung sihé Gusti mring titah sabumi. Milujengaken tyang dosa, mrih manggih raharja. Nadyan kathah pepalangnya dalasan rubéda, tiyang pitados rineksa, sembada gesangnya. Komisi Liturgika GKJ Kabluk Semarang -- 2
P E L A D O S A N S A B D A DONGA PELADOSAN SABDA (déning PF) PAMAOSING KITAB SUCI PF : Waosan Injil kawaosaken saking Injilipun Gusti Yésus Kristus miturut paseksinipun YOHANES 13:1-17, 31-35. 1 Bareng dina Riaya Paskah kurang sedina, Gusti Yésus pirsa yèn wis tekan wektuné Panjenengané nilar jagad iki lan kondur menyang ngarsané Sang Rama. Panjenengané tresna marang para kagungané kang ana ing jagad, lan enggoné nresnani nganti tekan ing wekasan. 2 Nalika semana ing wayah bengi Gusti Yésus lan para sekabat lagi padha dhahar. Ing kono Iblis ngosikaké atiné Yudas Iskariot, supaya ngulungaké Gusti Yésus. 3 Gusti Yésus pirsa, yèn Sang Rama wis masrahaké sakèhing pangwasa marang Panjenengané. Panjenengané uga pirsa, yèn asalé saka Allah, lan bakal kondur menyang ngarsané Allah. 4 Mulané Panjenengané nuli jumeneng, lambungé. 5 ngrucat Panjenengané banjur ngesok banyu ana ing pengaron, sarta wiwit misuhi sikilé para sekabat; sawisé kuwi banjur dilapi nganggo kain sing diubetaké ana ing lambungé mau. 6 Bareng tekan gilirané Simon Pétrus, Simon matur: "Gusti, prelunipun menapa Panjenengan misuhi suku kawula?" 7 Pangandikané Gusti Yésus: "Saiki kowé durung ngerti apa maknané sing Daktindakaké iki, nanging mengko kowé bakal ngerti." 8 "Sampun ngantos, Gusti," aturé Pétrus, "Panjenengan sampun ngantos misuhi suku kawula!" Nanging Gusti Yésus nuli ngandika: "Yèn kowé ora gelem Dakwisuhi, kowé ora kena dadi murid-Ku." 9 Wangsulané Simon Pétrus: "Menawi mekaten Gusti, sampun ngemungaken suku ingkang dipun wisuhi, nanging ugi tangan lan sirah kawula!" 10 Pangandikané Gusti Yésus: "Wong sing wis adus, badané sakojur wis resik, wong kuwi ora prelu didusi menèh. Mung sikilé waé sing prelu diresiki. Kowé pancèn wis padha resik, nanging ora kabèh." 11 (Gusti Yésus wis pirsa, sapa sing bakal ngulungaké Panjenengané. Mulané Panjenengané ngandika: "Kowé wis padha resik, nanging ora kabèh.") jubahé, sarta ngubetaké kain mau ana ing (PF mandhap saking mimbar, kairingan instrumen "Melayani, Melayani Lebih Sungguh". 12 Pasamuwan ingkang ngagem jubah tumuju papan ingkang sampun kasamektakaken. PF ngwijiki suku 12 pasamuwan punika) 12 Sawisé Gusti Yésus rampung enggoné misuhi sikilé para sekabat, lenggah. Panjenengané nuli ngagem Panjenengané nuli ngandika marang para sekabaté mengkéné: "Apa kowé Komisi Liturgika GKJ Kabluk Semarang -- 3 jubahé menèh, sarta wangsul
ngerti tegesé apa sing mentas Daktindakaké marang kowé mau? 13 Kowé padha nyebut Aku Guru lan Gusti. Lan panyebutmu kuwi bener, awit Aku iki pancèn Guru lan Gusti. 14 Lah saiki yèn Aku sing dadi Gusti lan Gurumu wis misuhi sikilmu, dadi kowé iya kuwajiban wisuh-winisuhan sikil. 15 Enggon- Ku mènèhi tuladha marang kowé kabèh kuwi supaya kowé padha nglakonana kaya sing wis Daktindakaké marang kowé. 16 Padha éling- élingen; batur kuwi ora ngungkuli bendarané, lan utusan ora ngluwihi sing ngutus. 17 Saiki kowé wis padha ngerti prekara kuwi. Begja kowé menawa kuwi koklakoni. (sadaya pasamuwan ngwijiki suku kairingan instrumen "Melayani, Melayani Lebih Sungguh" dumugi sakrampungipun) 31 Sawisé Yudas lunga, Gusti Yésus nuli ngandika: "Saiki Putrané Manungsa bakal kamulyakaké. 32 Lan lantaran Putraning Manungsa mau kamulyané Gusti Allah iya bakal kebabar. Yèn kamulyané Gusti Allah kebabar lantaran Putraning Manungsa, nuli kamulyaning Putrané Manungsa iya bakal diketingalaké déning Gusti Allah piyambak. Lan kuwi kabèh bakal tumuli kelakon. 33 Anak-anak-Ku, enggon-Ku kumpul karo kowé kari sedhéla. Kowé bakal nggolèki Aku, nanging kaya sing wis Dakkandhakaké marang wong Yahudi, mengkono uga saiki Dakkandhakaké marang kowé: Kowé ora bisa mara ing panggonan sing arep Dakparani. 34 Kowé padha Dakwènèhi pepakon anyar, yakuwi supaya padha tresna-tinresnan. Dikaya enggon-Ku nresnani kowé, mengkono uga kowé padha tresna-tinresnana. 35 Titikané enggonmu padha dadi murid-Ku, yakuwi menawa wong kabèh padha neksèni enggonmu tresna-tinresnan." WEKDAL ENING Pasamuwan Jumeneng PENGAKEN PITADOS M1 : Sesarengan sadaya tiyang pitados ingkang sumadya silih angladosi kanthi kebaking katresnan ing sadaya papan saha wekdal, sumangga kita ngekahaken kapitadosan kita srana ngucapaken Sahadat Kalih Welas ingkang mekaten ... Pasamuwan Lenggah DONGA SOKUR LAN SAFAAT (déning PF) P E L A D O S A N M É J A Komisi Liturgika GKJ Kabluk Semarang -- 4
PISUNGSUNG M2 : Sumangga kita ngaturaken panuwun awit saking kamirahanipun Gusti Allah lumantar pisungsung srana ngènget-ènget pangandika ing Roma 4:7- 8 makaten: "Iba begjané wong sing keluputané diapura déning Gusti Allah lan dosa-dosané dialing-alingi déning Pangéran! Saiba begjané wong, sing dosa-dosané ora diétung déning Gusti Allah!" Sumangga kita ndedonga: Gusti Allah Rama Kaswargan, ngaturaken panuwun awit pangrimat Paduka ing sauruting gesang kawula. Sapunika kawula badhé ngaturaken pisungsung minangka atur panuwun dhumateng Paduka lumantar Gréja punika. Karsaa nyucèkaken kawula supados anggèn kawula linandhesan raos sumarah dhumateng berkah Paduka. ngaturaken ingkang kapiji ngrimat saha nanjakaken Pradataning Pasamuwan pisungsung punika ugi tansaha Paduka berkahi. Ing Sang Kristus kawula ndedonga. Amin. Pasamuwan ngidungaken KPJ 186. URIP KANG SAMESTHINÉ Urip kang samesthiné, lamun tansah ngucap sokur, Nèng ngarsané Sang Kristus, tan pantes takabur. Reff. Jroning susah lan bungah sadhèngah kaanan, Aku angidung memuji sokur, yéku karsaNya! (bokor pisungsung kaaturaken majeng) Kanggo apa uripmu, lamun tanpa ngucap sokur? Kristus dadya Panebus, pasrah kanthi tulus. Rèff. DONGA RAMA KAWULA PF : Sumangga mungkasi pangibadah punika srana sesarengan ngunjukaken Donga Rama Kawula. S : Dhuh Rama kawula ingkang wonten ing swarga. Asma Paduka mugi kasucèkaken. Kraton Paduka mugi rawuh. Karsa Paduka mugi kalampahan wonten ing bumi kadosdéné wonten ing swarga. Kawula mugi kaparingan rejeki kawula sacekapipun ing dinten punika. Saha Paduka mugi ngapunten kalepatan kawula kadosdéné kawula inggih ngapunten ing tetiyang ingkang kalepatan dhateng kawula. Punapa déné kawula mugi sampun ngantos katandukaken dhateng ing panggodha, nanging mugi sami Paduka uwalaken saking piawon. Awitdéné Paduka ingkang kagungan kraton saha wisésa tuwin kamulyan langgeng salami-laminipun. Amin. Pasamuwan Jumeneng P A N G U T U S A N L A N B E R K A H Komisi Liturgika GKJ Kabluk Semarang -- 5
PANGUTUSAN Pasamuwan ngidungaken KPJ 450. SUMANGGA MAKARYA Sumangga makarya, para utusan setya ngundhangaken kabar adya, sih rahmat saking swarga mrih tyang kang peteng manahnya, dadya padhang lejara. Sumangga samekta, tansah makarya. PF : Sami enerna manah dhumateng Gusti lan sesami U PF : Sami dadosa juru pawarta lan juru pangrimat U PF : Pinujia Allah Sang Rama, Sang Putra, tuwin Sang Roh Suci. U : KAWULA NGENERAKEN MANAH DHUMATENG GUSTI LAN SESAMI : PUJI SOKUR KONJUK GUSTI : SAMANGKÉ NGANTOS ING SALAMI-LAMINIPUN. BERKAH PF : Mengkera saking papan pangibadah punika kanthi tentrem rahayu. Tindakna dhawuhipun Gusti lan gesanga sesarengan sadaya titah. Gusti nuntun tansah, nampènana berkah saking Gusti Allah, "Allah muga maringana berkah, lan kowé padha direksaa. Allah muga maringana sarupaning prekara sing becik, lan kowé padha kaparingana sih- rahmat. Allah muga mirsani kanthi kawelasan, lan kowé padha kaparingana tentrem rahayu." (Wilangan 6:24-26) Pasamuwan ngidungaken KPJ 450. SUMANGGA MAKARYA Sumangga makarya, dipun kepara cukat, mbabarken tresna sanyata, mrih tyang dosa mratobat, panggah ngadhepi bebaya, Gusti nganthi slaminya. Sumangga samekta, tansah makarya. Komisi Liturgika GKJ Kabluk Semarang -- 6